  Виталий Пронин Пичи Пурга ёросысь Брангуртысь музейын ужасьёс кырӟась песянайёссылы сӥзем сэрег усьтыны малпаллям.Удмурт кун университетысь Александр Кокорин профессорлы вазиськиллям: кизилиосмес, пе, суредалэ вал. Тямыс аресысен кияз кисточка возьыны дышем муртлы секыт ӧз йӧты. Паймымон тусбуйёс ӝог кисьмазы.- Киям вуизы огшоры бумага вылэ поттэм тӧдьы-сьӧд туспуктэмъёс, - тодаз вае Кокорин. - Огзэ, кыксэ, куинетӥзэ учкыса потӥ. 11 солист пӧлысь сюлэмме вырӟытӥз 6 песянай но 1 песятай. Соос шоры учкыса, малы ке малпай: телевизор пыр таос экто-шулдыръясько, нош сюлэмъёсазы куректон тымиськемын. Музъемлэн курытэз лулазы ик пыӵамын. Соослы та улон воксё но капчиен уг сётӥськы. Сыӵе шӧдонэ ик бугыртӥз суредан мылкыдме. Со песянайёсты буёлъёсын улӟытоно кариськи. Евангелиеысь котькудӥзлы тупась чуръёс шедьтӥ, кылсярысь, «Вы - соль земли».Елена Фёдорова. Теги: Брангуртысьпесянайёс ПичиПурга УдГУ  